cyanic-selkie/wikianc huggingface dataset:
בעיית היפהפייה הנרדמת
הסתברות בפירוש העולמות המרובים
ובכל זאת, ניתן לדבר על אשליה של הסתברות, כפי שמתאר ויידמן: נניח כי ניתן לצופה גלולת שינה לפני הטלת המטבע, ונעיר אותו רק לאחר העברתו לחדר המתאים. בצורה זו נוכל לשאול כל אחד מה"צאצאים" (הצופים שיתקיימו לאחר הטלת המטבע), לפני שנגלה להם מה הייתה תוצאת הניסוי, באיזה מבין החדרים הם סבורים כי הם נמצאים. אשליית ההסתברות מושגת באמצעות זכרונותיו של הצופה בעולם מסוים, הכוללים זכרונות מעולם אחד בלבד מכל התפצלות קודמת. כך שלמעשה צופה בפירוש העולמות המרובים וצופה זהה בפרשנות הכוללת קריסה (כמו פרשנות קופנהגן) יחלקו את אותם הזכרונות. בפירוש העולמות המרובים, לכל עולם אפשרי מוגדרת מידת קיום (measure of existance) המקבילה לסיכוי לקבלת אותה תוצאה בפירוש ההסתברותי (הוא פרשנות קופנהגן).
המתים המהלכים (סדרת טלוויזיה)
תקציר העלילה
אף על פי שהעלילה מתרחשת בעולם שורץ זומבים, המילה "זומבי" לא מופיעה פעם אחת בסדרה. במקום זאת, הזומבים מכונים בשלל כינויים, כמו "מהלכים", "נשכנים", "חולים", "מתים" ועוד. זאת משום שלמעשה העלילה מתרחשת במציאות חלופית, הדומה מאוד למציאות המוכרת לנו, למעט העובדה שבמציאות חלופית זו לא קיימים סיפורי זומבים, והפעם הראשונה שהדמויות בסדרה נתקלות במתים שקמים לתחייה היא עם התפרצות המגפה.
בעיית היפהפייה הנרדמת
ניתוח בעיית היפהפייה הנרדמת בפירוש העולמות המרובים
מושג ה"אשליה של הסתברות", בייחוד כפי שהוא בא לידי ביטוי בניסוי "גלולת השינה" המתואר לעיל, מזכיר באופיו את בעיית היפהפייה הנרדמת. לפי ויידמן אין משמעות ישירה להסתברות לפני הניסוי, משום שכל המידע (ממוקד או לא) נמצא בידי היפהפייה לפני ביצוע המדידה. ה"צאצאיות" שלה, לעומת זאת, בורות באשר לתוצאת הניסוי, ולכן מחזיקות באמונות זהות לגביה.
המתים המהלכים (סדרת טלוויזיה)
תקציר העלילה
זירת ההתרחשות של העונה הראשונה היא באזורי הכפר הנידחים של אטלנטה, ג'ורג'יה. העונה השנייה מתרחשת בחווה מבודדת, ואילו מקום ההתרחשות בעונה השלישית מתפצל לשתי זירות - הכלא ועיירה בשם וודברי. העונה הרביעית מתחילה בכלא וממשיכה במחנה ניצולים בשם טרמינוס. העונה החמישית מתחילה בטרמינוס וממשיכה בעיירה בשם אלכסנדריה, הממוקמת בווירג'יניה, לא הרחק מוושינגטון די. סי. העונה השישית מציגה קבוצת ניצולים נוספת שהשתכנה במקום שנקרא "ראש הגבעה" וניצוליה נאלצים לתת את רכושם למנהיג קבוצת "המושיעים" חסר הרחמים, ניגן. העונות הבאות ממשיכות להתרחש באותן זירות, כאשר במהלך העונה השביעית מתגלות גם קבוצות "הממלכה", "המלקטים" ו"אושן-סייד", השוכנת לחופי האוקיינוס האטלנטי (ככל הנראה במפרץ צ'ספיק). המאבק בין אנשי אלכסנדריה והקבוצות הנוספות לבין המושיעים מוכרע במהלך העונה השמינית. העונה התשיעית מתחילה 18 חודשים לאחר תום העונה השמינית, ובין הפרק החמישי לשישי העלילה מדלגת על כחמש שנים נוספות, במהלכן התרחשו שינויים בקשרים בין קבוצות הניצולים, המתבררים בדיעבד. במהלך עונה זו מופיעה קבוצה חדשה, המכונה "הלוחשים", המאיימת על שלום הניצולים.
בעיית היפהפייה הנרדמת
ניתוח בעיית היפהפייה הנרדמת בפירוש העולמות המרובים
למרות זאת, בשונה מניסוי "גלולת השינה" בבעיית היפהפייה הנרדמת היפהפייה אינה מודעת לא רק לתוצאת המטבע, אלא גם ליום בשבוע. השאלה שעלינו לשאול במסגרת פירוש העולמות המרובים היא "מהי מידת אמונה של היפהפייה בתוצאה 'עץ' בעולם שבו היא נשאלת?". לטענת ויידמן, מאחר שמידת הקיום של כל שלושת העולמות האפשריים (ע1, פ1, פ2) זהה, ורק אחד מהם מתאים לתוצאה "עץ", עליה לענות "שליש".
המתים המהלכים (סדרת טלוויזיה)
תקציר העלילה
בעונה ה-11 מופיעה קבוצה חדשה בשם "הקוצרים", בנוסף הקבוצה מגיעה למקום חדש בשם "חבר העמים".
בעיית היפהפייה הנרדמת
ניתוח בעיית היפהפייה הנרדמת בפירוש העולמות המרובים
לעומתו מאמין פיטר לואיס שלפי פירוש העולמות המרובים התשובה לשאלה היא "חצי". על מנת להסביר זאת משתמש לואיס תחילה בגרסה פשטנית יותר של הניסוי, בה לא מטילים מטבע כלל, אלא מודיעים ליפהפייה כי יעירו אותה גם ביום שני וגם ביום שלישי, אך שהיא לא תזכור את ההתעוררות הראשונה. כאשר מעירים אותה היא נשאלת מהי מידת אמונה בכך שהיום הוא יום שני. לואיס מצביע על הדמיון בין גרסה זו של הניסוי לבין מצב הדומה לניסוי "גלולת השינה" הנ"ל בפירוש העולמות המרובים. בשני המקרים על הצופה להאמין במידה שווה בשתי התוצאות האפשריות (כלומר - "חצי").
המתים המהלכים (סדרת טלוויזיה)
פיתוח
ב-20 בינואר 2010, הודיעה רשת AMC באופן רשמי כי הזמינה פרק פיילוט לסדרה שתהיה מבוססת על סדרת הקומיקס "המתים המהלכים". פרנק דרבונט וגייל אן הורד נבחרו לשמש בתור מפיקי הסדרה, ודרבונט נבחר גם לשמש בתור הכותב הראשי והבמאי. כל העונה הראשונה הוזמנה עקב ההצלחה של סדרת הקומיקס, והרצון של AMC להפיק סדרה עם עלילה שונה מכל עלילה אחרת שנראתה על מסך הטלוויזיה. ב-15 במרץ 2010 החלו צילומי פרק הפיילוט באטלנטה, ג'ורג'יה. לאחר מכן, AMC הזמינה עונה של שישה פרקים. צילומי חמשת הפרקים הנוספים החלו ב-2 ביוני 2010. בפברואר 2011 החלה הפקת העונה השנייה, שהפעם הכילה 13 פרקים. בנובמבר 2015, הוכרז כי השחקן ג'פרי דין מורגן יגלם את דמותו של האנטגוניסט הראשי בעונה השישית בסדרה, נגאן, מנהיג קבוצת ניצולים חסר רחמים.
בעיית היפהפייה הנרדמת
ניתוח בעיית היפהפייה הנרדמת בפירוש העולמות המרובים
לואיס טוען כי קביעת הסתברות השווה ל-1 לכל אחת מהתוצאות האפשרויות לפני פיצול העולמות אינה לגיטימית, משום שהיא סותרת את חוק בורן, המגדיר את הסיכוי לקבלת תוצאה מסוימת בניסוי קוונטי. מכאן מסיק לואיס כי ההסתברות טרם הפיצול שווה לחצי בשני המקרים (היפהפייה הנרדמת ו"גלולת השינה"). מעבר לכך, הוא גורס כי ניתן לתאר את הגרסה המלאה של בעיית היפהפייה הנרדמת בעזרת הגרסה הפשטנית: מטילים מטבע. אם תוצאת ההטלה היא "עץ", מעירים את היפהפייה ביום שני בלבד, ואם "פלי" - הגרסה הפשטנית של הניסוי נכנסת לפעולה. כתוצאה מכך, לטענת לואיס, ניתן לראות בבעיה שתי הטלות מטבע: אם בהטלה הראשונה הורה המטבע "עץ", היפהפייה תתעורר ביום שני בלבד. אם הורה "פלי", מטילים מטבע נוסף. אם הוא הורה "עץ", מעירים אותה ביום שני בלבד, ואם "פלי" - רק ביום שלישי. כך שגם במקרה של הבעיה המלאה התוצאה היא "חצי", כפי שמאמין לואיס.
המתים המהלכים (סדרת טלוויזיה)
עונות עתידיות
המפיק בפועל דייוויד אלפרט אמר כי הקומיקס המקורי של המתים המהלכים סיפק להם מספיק רעיונות ל-7 השנים הבאות. "יש לנו כבר רעיונות איך עונה 10 הולכת להראות" אמר אלפרט. "אנחנו יודעים איפה יתקיימו עונות 11 ו-12... אם יהיה לנו מספיק מזל נגיע לשם".
בעיית היפהפייה הנרדמת
ניתוח בעיית היפהפייה הנרדמת בפירוש העולמות המרובים
דייוויד פפינו וויקטור דורה-וילה תוקפים את טענתו של לואיס לפיה הבעיה המלאה מקבילה לשתי הטלות מטבע. לדעתם בגרסה המלאה המקורית, כאשר היפהפייה מתעוררת פעם אחת בלבד, היא אינה יכולה להתייחס להתעוררותה כאל עדות כלשהי לתוצאת הטלת המטבע. מעבר לכך, הם טוענים כי האנלוגיה שיצר לואיס בין הגרסה הפשטנית של הבעיה לבין ניסוי "גלולת השינה", עליה הוא ביסס את טיעוניו, איננה נכונה: בעוד שבניסוי "גלולת השינה" מתקיימים שני עולמות אחרי המדידה, הרי שקיים רק עולם אחד (בו מעירים את היפהפייה פעמיים) בגרסה הפשטנית לבעיית היפהפייה הנרדמת. לכן ההסתברות לכך שהיפהפייה תתעורר ביום שני (וביום שלישי) תמשיך להיות 1.
המתים המהלכים (סדרת טלוויזיה)
סדרות רשת
שלוש סדרות רשת המבוססות על "המתים המהלכים" שוחררו באמצעות האתר של AMC.
בעיית היפהפייה הנרדמת
ניתוח בעיית היפהפייה הנרדמת בפירוש העולמות המרובים
בתגובה לפפינו ודורה-וילה ענה לואיס לשאלת הפיצול בכך שטען כי מאחר שהצופה (מניסוי "גלולת השינה" או היפהפייה הנרדמת) אינו מודע לתוצאה, שני המקרים "זהים אפיסטמית" (כלומר, בשניהם הצופה נמצא במצב תודעתי דומה). מעבר לכך טען לואיס כי אין פיצול אמיתי של המציאות גם במקרה של פירוש העולמות המרובים, אלא רק בורות של הצופה באשר למיקומו. בנוסף הבהיר לואיס כי בתארו את הבעיה כשתי הטלות מטבע הוא לא תיאר את מהלך האירועים האמיתי, אלא את הבסיס לניחוש של היפהפייה.
המתים המהלכים (סדרת טלוויזיה)
אימת המתים המהלכים
בספטמבר 2013, הכריזה רשת AMC כי הם מפתחים סדרת ספין אוף ופריקוול ל"מתים המהלכים" עם סט אחר של דמויות שנוצרו על ידי רוברט קירקמן. ב-9 במרץ 2015, הודיעה הרשת כי הם הזמינו את הסדרה, עם התחייבות לשתי העונות הראשונות. העונה הראשונה, המכילה 6 פרקים, עלתה לשידור בארצות הברית ב-23 באוגוסט 2015. שם הסדרה "Fear the Walking Dead" (אימת המתים המהלכים) נחשף ב-27 במרץ 2015. העלילת הסדרה מתרחשת בלוס אנג'לס, קליפורניה, ועוקבת אחר מורה גרוש, יועצת חינוכית ושני ילדיה, אשר עומדים בתחילתה של אפוקליפסת זומבים ועדים לתחילת התמוטטות הציוויליזציה.
בעיית היפהפייה הנרדמת
ניתוח בעיית היפהפייה הנרדמת בפירוש העולמות המרובים
כתשובה לתגובתו של לואיס תקפו פפינו ודורה-וילה את טענתו כי אין פיצול בפירוש העולמות המרובים: מבחינת חסידי פירוש העולמות המרובים אכן קיים יקום אחד, המכיל את כל האפשרויות, אך תגובת המערכת עם הסביבה לאחר המדידה הקוונטית יוצרת "עולמות" מובחנים עבור כל תוצאה (עם עותק של הצופה בכל אחד מהם), המתנהגים בצורה "כמו-קלאסית". כמו כן, המשיכו פפינו ודורה-וילה, טענתו של לואיס לפיה גם במקרה שקיימים הבדלים מטאפיזיים בין המצבים הם מקבילים אפיסטמית, סותרת את העיקרון העיקרי (Principal Principle), שטבע דייוויד לואיס, לפיו מידת האמון בתוצאה מסוימת צריכה להתאים להסתברות האובייקטיבית שלה.
המתים המהלכים (סדרת טלוויזיה)
אימת המתים המהלכים
לאימת המתים המהלכים סדרת רשת משלה הקרויה בשם "אימת המתים המהלכים: טיסה 462", שעלילתה מתחילה בפרק הראשון של אימת המתים המהלכים ומשתלבת בחזרה בפרק השלישי בעונה השנייה. ל"טיסה 462" שישה-עשר פרקים בני דקה אחת. היא שודרה ברשת וכן במקביל בהפסקות הפרסומות לאורך העונה השישית של "המתים המהלכים" החל מתאריך 4 באוקטובר 2015 ועד לסוף העונה. עלילת הסדרה מלווה קבוצה של נוסעים בטיסה שממריאה בתחילת האפוקליפסה ועליה נוסע אחד שנראה חולה.
בעיית היפהפייה הנרדמת
ניתוח בעיית היפהפייה הנרדמת בפירוש העולמות המרובים
הוויכוח באשר לפתרון בעיית היפהפייה הנרדמת, הן בניסוחה הרגיל והן במסגרת פירוש העולמות המרובים, עדיין ניטש.
המתים המהלכים (סדרת טלוויזיה)
ביקורות
הסדרה זכתה לביקורות חיוביות ממבקרים ברחבי העולם. אתר הביקורות Metacritic העניק לסדרה ציון של 82 מתוך 100. ננסי דיוולף סמית', מבקרת ה-Wall Street Journal, אמרה כי פרק הפיילוט כל כך טוב, שהוא גרם להתמכרותה, אפילו שהיא שונאת זומבים. סמית' הוסיפה כי כל פרק נראה כאילו הוא הופק ובוים כסרט מלא ולא כפרק בטלוויזיה, וזה מה שעושה את ההבדל. הת'ר הברילסקי מהאתר Salon.com כללה את "המתים המהלכים" כאחת מעשר הסדרות של שנת 2010 שאסור לפספס, ונתנה לסדרה ציון גבוה מאוד.
הפרק הראשון בעונה השביעית של הסדרה, קיבל ביקורות שליליות בשל מוות אכזרי של דמויות בו.
פרסים ומועמדויות
"המתים המהלכים" הייתה מועמדת בקטגוריית "הסדרה החדשה הטובה ביותר" בפרסי גילדת הכותבים של אמריקה. הסדרה הייתה מועמדת בקטגוריית "סדרת הדרמה הטובה ביותר" בטקס פרסי גלובוס הזהב. בנוסף, הסדרה הייתה מועמדת לשישה פרסי סאטורן בקטגוריות סדרת השנה הטובה ביותר, השחקן הראשי הטוב ביותר (אנדרו לינקולן, שזכה), השחקנית הראשית הטובה ביותר (שרה ויין קליס), שחקן המשנה הטוב ביותר (סטיבן יאון), שחקנית המשנה הטובה ביותר (לורי הולדן ומליסה מקברייד, שזכו) ושחקן האורח הטוב ביותר (נואה אמריך, לאחר שהופיע בשני פרקים בעונה הראשונה).
קישורים חיצוניים
מידע וכתבות:
ביקורות:
פריבור אולימפיק
פריבור אולימפיק לעיתים מוכרת כפרייבורג לפי צורת ההגייה הגרמנית (בצרפתית ובגרמנית Fribourg Olympic) הוא מועדון כדורסל שווצרית מהעיר פריבור המשתתף בליגת העל השווייצרית בכדורסל וביורופקאפ.
היסטוריה
הקבוצה הוקמה באפריל 1961 כאיחוד של הקבוצות פריבר ואתלטיק אוליפיק כאשר האחרונה שיחקה בליגה הבכירה והראשונה בליגת המשנה.
הקבוצה הפכה לשיאנית התארים בליגה המקומית ולנציגה קבועה של הליגה במפעלים האירופאים.
במפעילם האירופים
השתתפה בעונת 1966/1967 בגביע אירופה לאלופות והודחה בסיבוב הראשון לאחר תבוסה כפולה לליפציג וורויאטס.
השתתפה בעונת 1967/1968 בגביע אירופה למחזיקות גביע והודחה לאחר תבוסה לויסלה קרקוב.
השתתפה עונת 1971/1972 בגביע אירופה לאלופות והודחה בשלב המוקדמות השני לאחר הפסד לליר בסקט הבלגית.
השתתפה בעונת 1975/1976 בגביע אירופה למחזיקות גביע והודחה בסיבוב הראשון.
השתתפה בעונת 1976/1977 בגביע אירופה למחזיקות גביע והודחה בסיבוב הראשון לבשיקטש.
השתתפה בעונת 1985/1986 בגביע אירופה לאלופות והודחה בסיבוב השני על ידי ריאל מדריד.
השתתפה בסיבוב הראשון של עונת 1992/1993 בליגה האירופית של פיב"א והודחה לאחר שהובסה פעמים על ידי אפס פילזן.
בעונת 2000/01 הודחה בסיבוב ב-64 של גביע קוראץ' לאחר צמד הפסדים לדיז'ון באסקט.
הקבוצה השתתפה בעונת 2007/2008 בגביע יול"ב בשלב הבתים תחת השם בנטון פריבור והודחה לאחר שסיימה במקום ה-6.
בעונת 2004/05 השתתפה בשלב הבתים ביורוצ'לנג' והעפילה לשלב חצי הגמר בו הפסידה.
בעונת 2008/2009 ביורוקאפ הודחה בשלב המוקדמות השני ובעקבות כך עברה לשחק בשלב הבתים ביורוצ'לנג' והודחה לאחר שסיימה במקום ה-4.
תארים
ליגת העל השווצרית
כוח אלסטי
כוח אלסטי הוא כוח פיזיקלי הנוצר כתוצאה משינוי בצורה של גוף אלסטי, שגורם להופעת כוח שגודלו ביחס ישר לגודל שינוי הצורה, ולגודל התנגדותו של הגוף הספציפי לשינויי צורה. לדוגמה, כאשר מכווצים קפיץ הוא מפעיל חזרה כוח אלסטי (השווה בכוחו לכוח הגורם לכיווץ), בהתאם לחוק השלישי של ניוטון הקובע כי בעת אינטראקציה בין שני גופים (הפעלת כוח), לכול פעולה יש פעולה שווה ונגדית. כאשר מותחים או מכווצים קפיץ, הוא אוגר אנרגיה פוטנציאלית שכאשר תשוחרר - תבצע עבודה.
הכוח האלסטי בקפיצים
במכניקה הקלאסית, כוח אלסטי המופעל על קפיץ על ידי כוח כלשהו, מבוטא על ידי חוק הוק:
כאן \ F הוא הכוח האלסטי, \ k הוא קבוע הקפיץ שאופייני לאותו קפיץ, כלומר גודל התנגדותו של הקפיץ. במערכת היחידות הבינלאומית קבוע הקפיץ נמדד בניוטון למטר (N/m), כלומר כמות כוח ההתנגדות של הקפיץ ליחידת אורך קבועה. כדי למדוד את קבוע הקפיץ יש לערוך סדרת ניסויים. \ \Delta l הוא שיעור ההתכווצות/התרחבות של הקפיץ ביחידות מרחק.
קבוע הקפיץ מושפע בעיקר משני גורמים:
קפיצים מחוברים במקביל
כאשר מחברים קפיצים לגוף כלשהו במקביל, התנגדותם השקולה היא גדולה יותר מההתנגדות של כל קפיץ בנפרד, ושווה לסכום ההתנגדויות של כל קפיץ בנפרד. כאשר קפיצים מחוברים במקביל ניתן להשתמש בנוסחה:
וכך הגענו לנוסחה הבאה: כאשר מחברים קפיצים במקביל, ניתן להשתמש בנוסחה:
לפי נוסחה זו, אם מחברים שני קפיצים בעלי קבוע קפיץ זהה (\ K זהה) במקביל, הקבוע השקול יהיה \ 2K. כלומר, התנגדות צמד הקפיצים תהיה גדולה פי שניים מההתנגדות של כל אחד בנפרד.
קפיצים מחוברים בטור
בחיבור קפיצים נקבל ירידה ביעילות הקפיץ, שכן אם נחבר זוג קפיצים ונפעיל עליהם כוח F, נקבל שכנגד המקרה הקודם - חיבור קפיצים במקביל,
כעת הקפיץ יתארך הרבה יותר מאשר הקפיצים ממנו מורכב היו מתארכים אם היינו מפעילים על כל אחד מהם את הכוח F בנפרד.
ניתן להסביר את התופעה בפשטות: תכונת הקפיץ היא שכאשר מפעילים על הקפיץ כוח בצידו האחד, הקפיץ יפעיל בדיוק אותו כוחו בצידו השני, שמחובר אל הקפיץ הבא, וכך הלאה. נקבל בעצם שהתארכות הקפיץ המורכב מכמה קפיצים היא סכום התארכויות כל הקפיצים מהם הקפיץ מורכב, אילו היינו מודדים את התארכויותיהם ביחס לכוח F בנפרד.
נחשב את קבוע הקפיץ של n קפיצים כלליים:
נוציא מכל משוואה את ההתארכות שלה בהתאם לכוח F:
כעת נמצא את k המשותף:
נציב את ההתארכויות:
וכך הגענו לנוסחה הבאה: כאשר מחברים קפיצים בטור, ניתן להשתמש בנוסחה:
מנוסחה זו אפשר לראות שכאשר מחברים קפיצים בטור, הקבוע השקול שלהם קטן יותר מההתנגדות של כל אחד מהקפיצים בנפרד.
לדוגמה אם מחברים בטור שני קפיצים בעלי אותו קבוע קפיץ, הקבוע השקול יהיה \frac{K}{2}.
ואם נשקול את האפשרות השנייה, גזירת קפיץ שלם לשני קפיצים, נקבל שני קפיצים אשר למעשה קבוע הקפיץ שלהם גדול פי 2 מקבוע הקפיץ שממנו נגזרו, בהנחה שהם יהיו בעלי קבוע קפיץ שווה.
גם אם קבוע הקפיצים שנחתכו אינו שווה בערכו, נקבל תמיד כי קבוע הקפיץ של כל אחד מהקפיצים שנגזרו גדול יותר מקבוע הקפיץ המקורי. ניתן להוכיח עובדה תאורטית זו בפשטות על ידי הצבה בנוסחה של קבוע קפיץ אשר קטן בערכו מקבוע הקפיץ השקול בקבוצת הקפיצים שנגזרו, להעביר אותו לאגף הקפיץ השקול ולקבל סכום שלילי עבור חיבור שאר הקפיצים שנגזרו, דבר שאינו אפשרי תאורטית היות שלא מוגדר ערך שלילי עבור קבוע קפיץ, כלומר המצב בו נקבל מגזירה קבוע קפיץ קטן מהקבוע השקול אינו מתקיים.
מכאן ניתן להסיק מסקנה ברורה: תאורטית, ככל שקפיץ קצר יותר, כך קבוע הקפיץ שלו גדול יותר. המשמעות היא שקפיצים קצרים יימצאו יעילים יותר בהתנגדות לשינויי כוח גדולים מאוד, לכן נשתמש בקפיצים כאלו למטרות בלימת זעזועים במכונות כבדות כגון כלי רכב, רכבות וכדומה.
מנגד קפיצים ארוכים הם בעלי קבוע קפיץ נמוך יותר. המשמעות היא שהם רגישים יותר לשינויים קטנים בכוח שמופעל עליהם. נוכל להשתמש ביכולת זו למדידת מסות נמוכות מאוד, אשר מפעילות משקל נמוך מאוד על מד המשקל.
Idontwannabeyouanymore
Idontwannabeyouanymore הוא סינגל שהקליטה הזמרת-יוצרת האמריקאית בילי אייליש, מתוך המיני-אלבום הראשון שלה, Don't Smile at Me. השיר יצא לאור ב-21 ביולי 2017, על ידי חברות התקליטים דארק-רום רקורדס ואינטרסקופ רקורדס, כסינגל החמישי מתוך המיני-אלבום.
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-700 מיליון השמעות.
וידאו קליפ
הורטיקל וידאו שיצא עבור השיר פורסם לראשונה ב-4 בינואר 2018. בקליפ ניתן לראות את בילי אייליש, כשהיא מדברת אל עצמה תוך שהיא מביטה במראה ומביעה שנאה עזה כלפי עצמה. היא מציינת כי נמאס לה להיות עצמה וכי היא אינה אוהבת את עצמה בשום צורה שהיא.
נכון לאפריל 2020, מונה הצפיות של הקליפ עומד על כ-490 מיליון צפיות.
London '66-'67
London '66-'67 (לונדון 1966–1967) הוא אי-פי וסרט של להקת פינק פלויד, המכיל שתי רצועות "אבודות": גרסה ארוכה של השיר "Interstellar Overdrive", ו"Nick's Boogie". שירים אלה הוקלטו במקור לסרטו של פיטר ווייטהד, "Tonite Lets All Make Love in London" ("בואו נעשה כולנו אהבה הלילה בלונדון") מ-1967, והופיעו בגרסה מקוצרת באלבום הפסקול המקורי של הסרט. הרצועות הופיעו במלואן בפעם הראשונה רק במהדורת 1995 הבריטית של הפסקול, והן ההקלטות המוקדמות ביותר של פינק פלויד הזמינות מסחרית. האלבום יצא לאור ב-1995, ובשנת 2005 יצא במהדורה מחודשת ומשופרת הכוללת דיסק אודיו ו-DVD של הסרט המלא, ראיונות וצילומים שונים.
מבצעים
פינק פלויד:
יבגני פטרוסיאן
יבגני פטרוסיאן (ברוסית:  Евгений Ваганович Петросян; נולד ב-16 בספטמבר 1945 בבאקו) הוא אמן אסטרדה, סופר-הומוריסטן, ומנחה טלוויזיה יהודי רוסי - ארמני.
קורות חיים
נולד בבאקו למשפחה ארמנית-יהודית מעורבת.
משנת 1964, במשך חמש שנים, שימש פטרוסיאן כמנחה עם חוש הומור וחן רב (מה שנקרא "קונפרנסייה") בתזמורת המדינה תחת לאוניד אוטיוסוב. לאחר מכן עבד במשך 20 שמה במוסקונצרט.
החל משנת 1987 פטרוסיאן משתתף בתוכנית "אנשלג" במשך 13 שנה. בשנת 1994, פטרוסיאן החל להנחות תוכנית אישית "סמחופנורמה", שהייתה קיימת במשך 10 שנים. הפרויקטים הידועים של פטרוסיאן כוללים את תוכנית הטלוויזיה "קריבויה זרקלו", שם הקומיקאי שיחק לעיתים קרובות את התפקידים הראשיים. תוכנית זו שודרה בין השנים 2003 עד 2014. הצוות של הפרויקט כלל קומיקאים מפורסמים רבים.
קידוש החודש
קידוש החודש הוא מצווה דאורייתא המוטלת על בית הדין שבארץ ישראל, לקבוע כל חודש את היום בו יחול ראש החודש על פי עדות ראייה של מולד הלבנה.
מצוות קידוש החודש היא מצווה יסודית לקביעת לוח השנה העברי, מאחר שעל פי קביעת ראש החודש נקבעים תאריכי חגי ומועדי ישראל.
חלק משלים למצווה זו הוא עיבור השנה, השומר על מחזור שנת השמש לצד מחזור חודשי הירח. מערכת זו הופכת את לוח השנה העברי ללוח ירחי-שמשי.
בשנות הגלות מארץ ישראל לא יכלו לקיים מצווה זו על פי עדות ראייה, ולכן קביעת החודשים נעשית עד היום בפועל על פי מערכת של חישובים אסטרונומיים קבועים וידועים מראש, המיוחסים להלל נשיאה.
מקור המצווה
מצוות קידוש החודש נאמרה למשה ואהרן עוד טרם יציאת מצרים: כאשר נצטווה על ידי אלוהים להודיע לבני ישראל על קביעת החודש :
וכך לשון הרמב"ם בפרשנות למצווה זו:.
מהות המצווה
כאמור מצוות קידוש החודש, המוטלת על בית דין, היא לקבוע את היום בו יחול ראש החודש. על מנת לקבוע את היום בו יחול ראש החודש, היה צורך לדעת באיזה יום 'מולד הירח' - שפירושו מתי הירח נראה לראשונה לאחר שנעלם בסוף החודש. לצורך כך, היו מגיעים לבית הדין עדים שראו את הלבנה, לאחר שבית דין חקרו ומצאו שדבריהם אכן נכונים הכריזו בית דין, על אותו יום כראש החודש הבא. לדוגמה כאשר ביום ה-30 של החודש הגיעו עדים שראו את הלבנה, קבעו בית דין את יום ראש החודש לאותו היום, ונמצא שהחודש הקודם היה חודש חסר של 29 יום. אך כאשר לא הגיעו עדים שראו את החודש עד היום ה-31, (משקיעת החמה של היום 30 נחשב כיום הבא) אזי נקבע היום 31 לראש חודש והחודש שקדם לו היה חודש מלא בן 30 יום, ובלשון חז"ל נקרא 'חודש מעובר'. אפילו אם לא הגיעו עדים כלל ביום ה-31 נקבע יום זה לראש חודש, מאחר שאין חודש יותר על 30 יום.
קידוש החודשים בנוסף לשימוש בשנת החמה מאפשר למועדים להיצמד למצבה של הלבנה ביחס לכדור הארץ, ובמקביל להיצמד לעונות השנה. מציאות זו מתאפשרת על ידי עיבור השנה, המתבצע אף הוא על ידי בית הדין, בראותם שהסטייה משנת החמה הופכת להיות משמעותית, וכי חג הפסח לא יהיה באביב (כיום מתבצע הדבר גם כן על ידי הלוח המחושב). כך נשמר האיזון בין שנת החמה לשנת הלבנה, שלא כבלוחות מקבילים (הלוח המוסלמי, המבוסס רק על שנת הלבנה, והלוח הגרגוריאני, המבוסס רק על שנת החמה).
גביית העדות
בתוספתא מובא שבתקופת הצדוקים, היו הצדוקים שולחים עדי שקר להטעות את הבית דין, על מנת לסדר את התאריכים כך שהיום הראשון של ספירת העומר יחול ביום ראשון, מאחר שכך, על פי דעתם, כוונת התורה בפסוק 'וספרתם לכם ממחרת השבת', ולא לאחר יום טוב ראשון של פסח כפירושם של הפרושים. משראו חז"ל כך, תיקנו שלא יקבלו עדות מכל אדם, אלא רק מאותם שמכירים בהם שאינם צדוקים. במקרה של עד שראה את הלבנה אך חששו שבית הדין אינם יודעים האם הוא מכת הצדוקים, היו שולחים איתו שני עדים אחרים שיעידו עליו שאיננו מכת הצדוקים.
פרסום יום ראש החודש
לאחר שבית דין קבעו את יום ראש החודש, היו מודיעים לכל בני הגולה, אנשי חוץ לארץ, שהחודש התקדש. בתחילה הדרך להודיע לאנשי חוץ לארץ האם קידשו את החודש או לא, הייתה על ידי השאת משואות על ההרים הגבוהים, וכפי המתואר במשנה במסכת ראש השנה:
דיני המצווה
בימים קדומים, היו מגיעים אנשים (שאינם פסולי עדות) שראו את הלבנה בחידושה אל מקום הסנהדרין, שם היו חוקרים אותם לגבי מה שראו ולאחר שנמצאה עדותם מכוונת נתקבלה עדותם על ראיית הירח, ובית הדין הכריז על היום כראש חודש, והפיץ את הידיעה על ידי השאת משואות אש בראשי ההרים ובתקופה מאוחרת יותר על ידי שליחים.
חז"ל החשיבו מאוד מצווה זו, בהיותה מסד לקביעת מועדי השנה בכללה, והתירו על כן לחלל עליה את השבת, אם נצרך העד לעבור את תחום שבת כדי להודיע בהקדם האפשרי לבית דין על ראיית הירח. בנוסף, ניתן אישור לפסיקותיהם של בית הדין בעניין גם אם נתגלו כטעות במציאות. וכך דרשו חז"ל: "אֵלֶּה מוֹעֲדֵי ה' מִקְרָאֵי קֹדֶשׁ אֲשֶׁר-תִּקְרְאוּ אֹתָם בְּמוֹעֲדָם" - "אתם אפילו שוגגין, אתם אפילו מזידין, אתם אפילו מוטעין".
עוד מדיני המצוה שבית הדין לא יסמכו על העדים שיבואו, אלא יחשבו בעצמם חישובים אסטרונומיים כדי לדעת אם הירח יוכל באמת להיראות, ואז אם על פי החשבון ייתכן שיראו את הירח, ממתינים לעדים שיראו בפועל את הירח, ואם על פי החשבון לא ייתכן שיראה הירח, לא ממתינים לעדים, ואם בכל זאת יבואו עדים, ברור שהם עדי שקר ולא מקבלים אותם. עוד נצרך החשבון בזמן שיש עננים וא"א לראות את הירח כמה חודשים רצופים, בית דין קובעים את החודש על פי החשבון - האם היה יכול להיראות לולי העננים. הרמב"ם כתב בסיפרו משנה תורה בהלכות קידוש החודש כמה פרקים (פי"א - פי"ט) של חישובים אסטרונומיים שהיו ידועים בתקופתו כדי לחשב אם יראה הירח.
בהתאם להלכה, על קידוש החודש להיערך ביהודה, אך אם קידשו את החודש בגליל, בדיעבד הקידוש מתקבל. האתר המרכזי ביהודה בו נהגו לקדש את החודש בתקופת המשנה והתלמוד היה העיירה עין טב שבשפלת לוד, ובגליל באושה.
סעודת עיבור החודש
בחז"ל מובא, שעל מנת לעודד אנשים שראו את הלבנה בחידושה, שיבואו להעיד על כך, בפני בית הדין - דבר שלעיתים היה כרוך בטרחה, כגון בעדים שגרו רחוק, וכדומה - ערכו לכל מי שבא להעיד 'סעודות גדולות', במקום שנקרא 'בית יעזק'. וכך מתואר הדבר במשנה במסכת ראש השנה:
מחלוקות כיתתיות
מאחר שמצות קידוש החודש היוותה סלע מחלוקת בין הפרושים לכיתות אחרות ביהדות בתקופת בית שני, אשר התנגדו לפירושם של חז"ל למצווה ולהקניית הסמכות לקביעת לוח השנה בידי בית הדין הפרושי, ואף פיתחו לעצמם לוח שנה עצמאי, החלו חלק מהם לנסות ולטרפד את הליכי קידוש החודש, על ידי שליחת עדי שקר וכן על ידי השאת משואות בזמנים כוזבים. בעקבות זאת, נוספו הליכי בדיקה נוספים - מעבר לצורך הרגיל בדרישה וחקירה ובדיקת העדים (מן הבולטים בתחום זה היה רבן גמליאל), וכן בוטל מנהג המשואות וההודעה על קידוש החודש הועברה באמצעות שליחי בית דין שנשלחו לכל מקומות מושבות היהודים.
המעבר ללוח קבוע
קביעת קידוש החודש חייבת להיעשות על ידי בית דין שנסמך על ידי סמיכת זקנים. לפי המסורת, בתקופת האמוראים, בשנת ד'קי"ט (359) תיקן הלל נשיאה לוח קבוע המבוסס על המולד הממוצע, לאחר שבתקופה זו הפסיקו לקדש את החודש על פי הראיה, עקב צרות וגזירות שמד רבות שנגזרו על היהודים. בנוסף לכך, היו ניסיונות שונים של הנוצרים לשבש את קידוש החודש ואת קביעתם של התאריכים והמועדים היהודיים. גם סמכויותיה של הסנהדרין קוצצו ונשללו ממנה בזו אחר זו.
היהודים הקראים לא אימצו נוהג זה וממשיכים לקבוע את חודשי השנה לפי עדות ראייה של מולד הלבנה בכל חודש. כך נעשה באופן מסורתי גם באסלאם, שם קובעים חכמי הדת המקומיים בכל אזור בזמן אמת את ראשיתו של כל חודש, בהתאם לתצפית בפועל על מולד הירח.
הלוח המחושב אינו תואם את הלוח כאשר קידשו על פי הראייה משתי סיבות:
1) אי אפשר לחזות תופעות אקראיות כמו עכירות האוויר.
2) הלוח המחושב הופשט כדי לחשב אותו בקלות.
יש האומרים שהלל השני, שהיה סמוך, קידש את החודשים מזמנו ועד חידוש הסמיכה; ויש האומרים שקידוש זה מתבצע על ידי קיבוץ היהודים בארץ ישראל, שמעולם לא התרוקנה לגמרי מהם (יש התולים זאת בברכת החודש, המתבצעת בשבת שלפני ראש החודש).
קידוש חודשים בימינו
ההלכה של ימינו היא שמחשבים את הלוח העברי עד שתקום סנהדרין חדשה שתודיע על חזרה לקידוש לפי הראייה. ישנה סתירה בדברי הרמב"ם: במקום אחד כותב ובמקום אחר כותב.
לדעת החוקר רחמים שר שלום סתירה זו מתיישבת באופן שהרמב"ם קיבל את דעותיהם של רב האי גאון ורבי יצחק בן ברוך הסוברים כי מצות קידוש החודש מבוססת על חשבון, כפי שכתב בפתיחה להלכות קידוש החודש, ואילו בדבריו "בזמן שיש סנהדרין קובעין על פי הראייה" דעתו היא שכשיש סנהדרין רשאים הם לקבוע על פי הראייה. לדעת שר-שלום, בזמן הגאולה, תהיה ההנהגה הדתית המוסמכת רשאית להחליט על שיטת העיבור הנראית לה. הם יוכלו להחליט על המשך קיומו של הלוח או לשנות בו נתונים מסוימים. התנאי ההכרחי לשינוי בלוח הוא שתהיה הסכמה כללית של כל פלגי העם. לטענתו, שיבה לשיטה הקדומה של קביעת חודשים על פי הירח ועיבור השנים על פי סימני האביב תהיה בבחינת גזירה שהציבור לא יוכל לעמוד בה.
ד"ר שי ואלטר חולק על שר שלום וטוען כי ניתן יהיה לעמוד במציאות של קביעת החודש על פי הראייה ובזכות הטכנולוגיה יהיה פשוט ביותר לפרסם את קידוש החודש. כמו כן, לדעת ואלטר, עזיבת קידוש החודש על פי הראייה הייתה תוצאה של משבר רוחני שחולל קושי באפשרות לקידוש החודש על ידי פגיעה בבית הדין עצמו או פגיעה במערכת הכללית של קידוש החודש והודעת המועדות לרחוקים. ואלטר מסכים שיש בלוח הקבוע תועלת רבה כדי למנוע הבדלים בקביעת המועדות בין קהילות שונות בעולם, אך לדעתו לא הייתה זאת הסיבה המרכזית שבגללה עברו ללוח הקבוע אלא רק התוצאה ולכן הלוח הקבוע הוא זמני עד שיהיה אפשר לשוב למצב אופטימלי של קידוש החודש על ידי ראייה.
ראייה בימינו
יש המתרגלים את ראיית מולד הלבנה גם בימינו משני טעמים: 1) כדי להכיר את המצבים שבהם ניתן לראות את הירח מיד עם התחדשותו. 2) כדי לרכוש את המיומנות הדרושה להבחנה בכך, כדי שיהיו עדים מומחים מוכנים לקביעה על פי הראייה, כפי שהיה נהוג בעבר.
כדי לקבוע את רגע הופעת הירח יש לדעת היכן להסתכל. יש להשתמש בתוכנת מחשב או תרשימים מוכנים מראש. המיקום של הירח נקבע באמצעות עצם בולט, כגון מיקום שקיעת השמש או כוכב זוהר. המרחק הזוויתי בין הירח לעצם וכן גובה הירח מעל האופק, נמדדים באמצעות אצבעות היד, האגרוף או הזרת (המרחק בין האגודל לזרת כשהאצבעות מפוסקות) הפשוטה לפנים, אולם יש יתרון בשימוש בסקלות מכוילות. צופה המאמץ את עיניו, נוטה לפעמים לדמיין שראה את הירח. כדי לוודא שהראייה היא אמיתית, יש להפנות את העיניים לרגע למקום אחר ולחזור ולבדוק אם אמנם נראה הירח. לאחר שהירח נראה בעין, רצוי לרשום את ממצאי התצפית.
אשכול רשויות גליל מערבי
אשכול רשויות גליל מערבי הוא שותפות אזורית של הרשויות המקומיות בגליל המערבי שבמסגרתו מנוהלים שני ארגונים: איגוד ערים וחברה כלכלית. הפרויקטים אותם יוזם ומבצע האשכול מבוססים על יתרון לגודל, איגום משאבים, התייעלות כלכלית, שיפור שירות לתושב.
העיריות והמועצות החברות באשכול: נהריה, עכו, מזרעה, פסוטה, מעיליא, כפר ורדים, מעלות-תרשיחא, מגדל תפן, חורפיש, שלומי, מועצה אזורית מטה אשר, בית ג'ן ומועצה אזורית מעלה יוסף. האשכול, שהוא הראשון מסוגו בישראל, הוקם על ידי שלמה בוחבוט, נמצא בפיקוח משרדי ממשלה, ועוסק בתחומי סביבה, כלכלה וחברה.
רקע להקמת אשכול גליל מערבי
אשכול גליל מערבי נוסד בינואר 2010, באישור משרד הפנים ומשרד האוצר, כיוזמה של הרשויות החברות בו וכפיילוט. האשכול הוא ניסוי ייחודי במדינת ישראל לטובת ייזום פרויקטים כלכליים וחברתיים בגליל המערבי, מינופו הכלכלי וכחלק מהמסגרת התפיסתית לפיתוח אזורי הנהוגה כיום בישראל ומכונה: קפיצת מדרגה אזורית. ראש עיריית מעלות-תרשיחא ויו"ר מרכז השלטון המקומי בישראל, שלמה בוחבוט, יזם את הקמת אשכול גליל מערבי, לאחר שנוכח כי הרשויות המקומיות בפריפריה סובלות מחסרון יחסי בהכנסות עצמיות בעיקר בתחומי התעשייה, המסחר והשירותים, ולרוב אף זוכות לתשלומי ארנונה מופחתים. מצב עניינים זה, המאופיין בבסיס נמוך של גביית הכנסות עצמיות, מקשה על אספקת השירותים המוניציפליים לתושבים ברמה הנאותה. שיקול נוסף הוא התמודדותן של רשויות קו העימות בגליל המערבי בפני מצב נוסף של מלחמה בגזרה הצפונית של ישראל, לאחר שבשלהי מלחמת לבנון השנייה, ולאחריה, הם עמדו נוכח דילמות לא פשוטות שנגעו לכל תחומי החיים.
ההבנה כי התאגדות של מספר רשויות בתאגיד כלכלי אחד תוך ניצול יתרון הגודל הוא מהלך חדשני בקרב הרשויות המקומיות ואפשרויות של שיתוף הפעולה ביניהן תורם ליציבות האזור ולמיקסום תהליכים במרחב. בימים אילו משרד הפנים אימץ את הפיילוט לאחר ביצועים מרשימים והצלחה מרובה ופועל בשיתוף המכון למנהיגות וממשל להקמת ארבעה אשכולות נוספים בפריפריה במודל זה. ביוני 2013 ממשלת ישראל החליטה לאמץ את מודל האשכולות, והכניסה את התוכנית לחוק ההסדרים לשנים 2013–2014 והפכה את תוכנית האשכולות בהתאם למודל של התאגיד "אשכול גליל מערבי" לתוכנית לאומית אשר מוסדרת בחקיקה ובכך הושלם המהלך הכולל של אשכול גליל מערבי, מפיילוט אשר נבחן מספר שנים להסדרה בחקיקה של הכנסת כגורם שובר שוויון בשלטון המקומי.
פעילות האשכול
אשכול גליל מערבי, נועד להוות פלטפורמה בעלת יתרון גודל יחסי שתכלול התמקצעות, אשר קיים קושי להגיע אליה במסגרות המוניציפליות הרגילות, ואשר תמהיל השותפים בתאגיד יהווה מרכיב קריטי וזרז לפיתוח אזורי מושכל. אשכול גליל מערבי מזהה בישראל מרחב הכולל מספר אזורים, שביכולתם לפתח מנועי צמיחה לשם תחרות גלובלית על בסיס נכסים אזוריים וחדשנות, וזאת במטרה לחולל קפיצת מדרגה אזורית בהתאם לדירקטיבה של מכון ראות ומכון אלכא למנהיגות וממשל בג'וינט ישראל.
האשכול פועל על סמך מתווה מודל האשכולות לשיתוף פעולה אזורי ועל בסיס קריטריונים מובנים של אפקטיביות ביצועית, יעילות כלכלית, שוויוניות, דמוקרטיה מקומית וישימות ציבורית. פעילות האשכול חובקת מגוון רחב של תחומים: תיירות, תרבות, תעשייה ותעסוקה, חינוך, רווחה, קהילה ואיכות סביבה, ובתוך כך פועל לשיפור השירותים המוניציפליים הניתנים לתושבי האשכול ולעלייה משמעותית ברמת החיים במרחב האזורי.
חזון, מטרות ותפקידי האשכול
חזון האשכול: ייזום והנעת פעילות לפיתוח אזורי, המבוססת על שיתוף פעולה על מסגרתי באופן שיביא לקפיצת מדרגה ולצמיחה אזורית, כלכלית, תרבותית וחברתית של הרשויות החברות באשכול.
תפקידי האשכול ליזום, לתכנן, לקדם ולפתח פרויקטים חברתיים וכלכליים בתחומי איכות הסביבה, חינוך ורווחה, תרבות ותיירות, תעשייה, תעסוקה וקהילה.
מטרות האשכול:
שנה ללא קיץ
שנה ללא קיץ הוא הכינוי שניתן לשנת 1816, במהלכה חל חורף געשי עקב התפרצות-על של הר הגעש טמבורה. הר געש זה שוכן באי סומבאווה שבאינדונזיה (אז חלק מאיי הודו המזרחית ההולנדית) והתפרץ שנה קודם לכן, ב-5 באפריל 1815, ושנית חמישה ימים לאחר מכן. ההתפרצות הייתה קטסטרופלית מבחינה מקומית ונחשבת לקטלנית ביותר בהיסטוריה כולה. בנוסף, היא חוללה ירידת טמפרטורות משמעותית בשנים הבאות, שהשפיעה על כלל כדור הארץ בדרגות שונות.
רקע - התפרצות העל
טרם התפרצותו, הגיעה פסגתו של טמבורה לגובה מוערך של כ-4,200 מטר. הוא נחשב להר כבוי או בלתי פעיל עד 1812, אז החלה התעוררותו, שהתבטאה בעיקר ברעידות אדמה והתפרצויות מינוריות של אדים ואפר. במהלך התפרצותו הראשונה נפלט עמוד עשן ואפר לגובה של כ-25 קילומטרים, והיא נשמעה למרחק של עד אלף קילומטר. לאחר חמישה ימים (ב-10 באפריל 1815), התרחשה התפרצות שנייה, גדולה יותר מן הראשונה ומכל התפרצות אחרת בהיסטוריה: 7 במדד התפרצות געשית (Volcanic Explosivity Index). נפלטו ממנו 150 קילומטרים מעוקבים של מגמה, בצורת עמוד עשן, אפר ופומיס שהגיע לגובה של 43 ק"מ. בהתאם לכך, רעשי הפיצוץ חצו מרחקים גדולים אף יותר, ונשמעו בסומטרה (2,500 ק"מ מערבה מסומבאווה) ובאיי מאלוקו (1,400 ק"מ מזרחה מסומבאווה). לאחר ההתפרצות השנייה, עומד גובהו של טמבורה על 2,863 מטר.
עוצמת ההתפרצות הזניקה את הפסולת הוולקנית עד הגעתה לסטרטוספירה (שכבה אטמוספירית הנמצאת 11–17 ק"מ מעל פני כדור הארץ). הגופרית שבאפר ובפומיס התחמצנה ונוצרו חלקיקי סולפט (SO2, חומצה גופריתית). הימצאותם של החלקיקים בסטרטוספרה לא אפשרה את שטיפתם מהאוויר. כך, הם יצרו מסך אבק עמיד יחסית שסינן את קרני השמש, מנע מהן להגיע לפני כדור הארץ ולחממו, והחזירן אל החלל. דבר זה גרם לירידה משמעותית של הטמפרטורות בחצי הכדור הצפוני. לפי הערכות, כחמש שנים חלפו עד שחלקיקי הסולפט נשטפו לבסוף מהאטמוספירה.
גורם נוסף למזג האוויר הקר במיוחד היה שפל חסר-תקדים בעת המודרנית של פעילות שמש. שפל זה מכונה מינימום דלטון על שם מטאורולוג האנגלי ג'ון דלטון.
התוצאות המידיות
כתוצאה מהתפרצותו השנייה של טמבורה, 10,000 איש נהרגו מהפיצוץ הראשוני, וכ-100,000 נוספים מתו מרעב בחודשים הבאים. המערכת האקולוגית של האי השתנתה כליל, ואלו של איים אחרים בקרבת סומבאווה נפגעו אף הן.
האפר שנפלט מטמבורה כיסה את איי סומבאווה (60-50 ס"מ) ולומבוק, ולאחר שנישא מערבה בעזרת מונסונים, כיסה אף את האי באלי בשכבה עבה בעומק של כ-36 ס"מ; כך נהרסה הצמחייה באיים אלו. מי השתייה זוהמו ותרמו להפצת מחלות מידבקות. 95% אחוזים מיבול האורז הושמד, ועל תושבי האיים סומבאווה ובאלי ריחפה סכנת גוויעה ברעב; דיווחים מאוחרים מתארים כיצד עשרות אלפים מהם ביקשו למכור את עצמם או את ילדיהם לעבדות, עבור קילוגרמים ספורים של אורז. סטמפורד ראפלס, סגן-מושל ג'אווה הבריטית, לא היה מודע עד לאוגוסט 1815 למצבם של שורדי ההתפרצות בסומבאווה, אז שלח אליהם ספינה אחת עמוסה באורז. נטען כי ראפלס, שהתנגד לעבדות וסגר את שוק העבדים של בטביה (Batavia - כיום ג'קרטה), תרם בכך למותם של אנשים רבים מרעב (מכיוון שמכירתם לעבדות הייתה דרכם היחידה להשיג ביטחון חברתי ותזונתי).
בניסיון להסביר אסון טבע זה, נוצר סיפור עם סומבאווי אודות סיבת ההתפרצות: נסיך טמבורה עורר עליו את זעמו של אללה משום שהגיש לחג' מוסלמי בשר לא כשר ולאחר מכן הרגו.
אירופה
בעת התפרצותו של טמבורה באפריל 1815, שב נפוליאון מגלותו באי אלבה לפריז וכינס סביבו את צבאו, עמו נלחם חודשיים לאחר מכן בקרב ווטרלו. 1816 סימנה את סוף תקופת המלחמות הנפוליאוניות, ואירופה המותשת נאלצה להתמודד כמעט מיד עם המשבר הסביבתי שהכה בה, יחד עם תוצאות המלחמות והשפעת המהפכה הצרפתית על קהילות שונות. מיליוני גברים ששוחררו מהצבא שבו למדינותיהם וביקשו לחזור לשוק העבודה, שלא היה ערוך לכך; דבר זה גרם לזינוק באחוזי האבטלה ביבשת. כלכלת אירופה, שהייתה מוכוונת לוחמה עקב תקופת המלחמה הארוכה, נדרשה לחזור ולהתמקד בכלכלת שלום, וכן לבעיית הארגון מחדש של המסחר הבינלאומי.
העשור השני של המאה ה-19 היה קר במיוחד. ב-1816, הטמפרטורות בקיץ ברוב חלקיה של מרכז אירופה ומערבה היו נמוכות ב-1-2°C מהממוצע באותו עשור. כמו כן, סבלה יבשת אירופה מירידת גשמים רבים, נהרות גועשים והצפה חוזרת ונשנית של אדמות חווה. רק ב-1819 שוקמו יבוליה הפגועים לגמרי.
שילובם של אי הביטחון התזונתי, יחד עם תוצאותיהן של המלחמות הנפוליאוניות והקור הכבד, גרמו לפרוץ מגיפות שונות דוגמת טיפוס ודיזנטריה. ככלל, בעתות של תת-תזונה וקור הופכת האוכלוסייה לפגיעה יותר למחלות אלו. מגפת הטיפוס מתאפיינת בכך שהיא מתלווה לקור, לחות והיגיינה ירודה, ומתרחשת בעיקר בעתות מלחמה ורעב. בין 1816–1819 היו התפרצויות חמורות של טיפוס ומגפות אחרות באזורים שונים של אירופה ומזרח הים התיכון. בדוח שחיבר רופא אירי, ציין כי כ-800,000 אנשים נדבקו בטיפוס באירלנד, ו-44,300 מהם מתו בגלל רעב, דיזנטריה ושפעת. מחלת הטיפוס לא פסחה גם על אנגליה וסקוטלנד. עם זאת, כלכלתה הימית המבוססת של בריטניה אפשרה לה לייבא דגן וקמח מאזורים באמריקה שלא נפגעו מהקרה, ולכן צלחה את משבר המזון בקלות יחסית.
שאר אירופה חוותה מחסור כבד יותר במזון. אזורים מסוימים בהולנד ובצרפת הוצפו עקב גשמים כבדים. בשווייץ האמירו המחירים במיוחד: ב-1817 היו גבוהים פי 4.5 מאשר ב-1815, וגם ממנה לא נחסך רעב כבד, ששרר בשנים 1816–1817. הלה הוביל "לאחד מגלי ההגירה הגדולים ביותר בהיסטוריה" של שווייץ. גם גרמניה (וממלכת הבסבורג) סבלה מאוד מן המחסור ומרעב חמור. באזוריה הכפריים ובדרום-מערבה של גרמניה נרשמו מחירים גבוהים משמעותית מאשר באזוריה האורבניים או הצפוניים.
1817-1816 היו שנים נפיצות במיוחד, במהלכן מדינות מערב אירופה נדרשו לתגובות הציבור הנזעם למחסור. אלו באו לידי ביטוי בביזה, מהומות והצתות. באנגליה, לדוגמה, נערכו מחאות בשווקים ומול מאפיות, ומפגינים שרפו אסמי תבואה. ככלל, מבחינה חברתית בבריטניה, השנים "שבין וטרלו לפיטרלו" (1819-1815) מזוהות כשנים של תסיסה חברתית ודיכוי מיד הממשלה (עקב המלחמות הנפוליאוניות). המחאה באירופה הביעה, בממד מסוים, התאגדות ציבורית של הפועלים העירוניים עם האוכלוסייה הכפרית, עליהם בעיקר איים הרעב. אלו מחו נגד בנקאים, איכרים וסוחרי דגן ששלטו באשראי ובאספקת המזון.
צפון אמריקה
אמנם, הטמפרטורה הממוצעת בשנת 1816 לא הייתה נמוכה באופן משמעותי מן הרגיל. כך, למשל, חודשי החורף (אוקטובר, נובמבר, דצמבר ופברואר) היו חמים מהממוצע. עם זאת, עונות האביב והקיץ אכן היו קרות בהרבה מהממוצע באותו עשור. קרה ושלג באביב הביאו לעיכוב בשתילת יבולים, לאי-הבשלתם ולבסוף להשמדתם. רוחות צפון-מערביות נשבו ללא הפסק במהלך תקופות קצרות (עד כשבוע) של חודשי הקיץ, והורידו בהדרגה את הטמפרטורה עוד ועוד; במהלך יוני, למשל, צנחה הטמפרטורה מכ-26.6°C ל-4.4°C. מדינות אזור המיד-אטלנטיק והמערב התיכון סבלו מקרה, בעוד במדינות ניו אינגלנד ירד שלג.
כמו כן, שנת 1816 הייתה שנת בצורת ובמהלכה התייבשו נהרות רבים. הפגיעה הכפולה ביבולים (הן מצד ירידת הטמפרטורות והן מצד מיעוט המשקעים) הביאה לחשש כבד מפני מחסור במזון. התחזיות העגומות הללו הובילו לאגירת תבואה, וכתוצאה ישירה להאמרת מחירי המזון. כך, למשל, מחיר חבית קמח בחוף המזרחי שולש. מחיריהם של דגנים אחרים, כגון תירס, שיבולת-שועל ושיפון, וכן שעועית ותפוחי אדמה, חוו גם הם עלייה דרמטית במחיר. ייתכן שמחסור זה בדגנים הוליד, באופן עקיף, את "תנועת המתינות" - תנועת רפורמה חברתית שתמכה בהימנעות מצריכת משקאות חריפים. פעיליה של התנועה ניסו להגביל את מכירת התבואה למזקקות.
מזג האוויר הגרוע השפיע גם על המצב הפוליטי בארצות הברית. ב-1816 אושר בקונגרס "חוק הפיצוי של 1816", בו נקבע כי משכורתם של חברי בית הנבחרים תוכפל. זעמם של האזרחים על כך, יחד עם היבולים הרבים שנהרסו והרעב המאיים, התבטא בבחירות שנערכו באותה השנה. כ-70% מאנשי הקונגרס ה-14 לא נבחרו מחדש לקונגרס ה-15.
מצוקתם של האמריקאים הסתיימה בשנת 1817, שיבוליה היו שופעים בהרבה ופיצו על המחסור שנגרם בשנת 1816. כך, נמנע רעב ממושך שעלול היה להצית מהומות פוליטיות וחברתיות - כפי שקרה באירופה בתגובה למשבר המזון והקור.
במקביל, ניו ברנזוויק חוותה אף היא ירידה ניכרת בטמפרטורות וסבלה מסערות תכופות, במיוחד ב-1817. בדומה לניו אינגלנד, מזג האוויר הקר השפיע על תנובת היבולים והביא למחסור במזון ולעלייה במחירו, במיוחד ב-1817. למרות זאת, אין עדויות לכך שתושבי המקום סבלו מחרפת רעב. בעיה דומה נוספת בפניה עמדה ניו ברנזוויק הייתה ההגירה השלילית, כאשר חקלאים מקומיים עזבו עקב כישלון היבולים. עם זאת, אותו קור שפגע ביבולים היטיב דווקא עם תעשיית העץ באזור. חורפים ארוכים וקרים האריכו את העונה בה ניתן לכרות עצים, והשלג המצטבר על האדמה הקל את העברת העץ. כך, בין השנים 1805–1825, הסחר בעץ הלך ושגשג.
אסיה
קשה לדעת מה הייתה השפעת התפרצות טמבורה על אסיה באותה רמת דיוק כבאירופה ובאמריקה. כך, למשל, בעבר נטען כי טמבורה גרם להתפרצות מגפת הכולרה העולמית הראשונה, אך תאוריה זו הופרכה.
חוקרים מצאו שגם 14 ממחוזות סין חוו "מזג אוויר קר וסוער מחורף 1815 עד קיץ 1817". במחוז יונאן שרר רעב כבד ביותר. הטמפרטורות ירדו ב-2.5-3°C (אך אזורים אחרים חוו ירידה קיצונית אף יותר). הגידולים המסורתיים של האזור, בעיקר אורז וכוסמת, נמחו לחלוטין. רק ב-1830 חזר והתייצב מזג האוויר. לאחרונה נקשרה התפרצות טמבורה עם ראשית חקלאות האופיום במחוז. לאחר שהאקלים באזור השתפר, בין השנים 1819–1820, שתלו הנתינים הסינים את פרג האופיום במקום אורז, מכיוון שהיה לו ביקוש רב יותר. אדמת יונאן והאקלים האזורי התאימו לגידולו, והוא הפך לאחת מהסחורות המעטות שהיה רווחי לייצא. כך, מסחר האופיום והשימוש בו קיבלו מקום מרכזי בחברה ביונאן.
אפריקה
כזכור, התפרצויות הרי געש עוצמתיות גורמות לפליטת פסולת וולקנית המזנקת עד לסטרטוספירה. הפסולת והגזים יוצרים מסך אבק המונע מהאנרגיה הסולארית להסתנן דרכו. בעבר, הוצע כי מסכי אבק אלו הם הגורם להופעתן של התייחסויות לליקויי חמה בכרוניקות או מסורות שבע"פ אפריקאיות, אך המסקנות אינן חד משמעיות.
השפעות תרבותיות
התפרצותו של טמבורה מזוהה בתור הגורם העיקרי להופעתן של יצירות רומנטיות ידועות עד היום. במהלך 183 הימים שבין אפריל לספטמבר 1816 (שנה לאחר התפרצות טמבורה), חוותה שווייץ 130 ימי גשם. ביוני התאסף בווילה דיודאטי (Villa Diodati) "מעגל ביירון-שלי", שכלל את הסופרים לורד ביירון, ג'ון פולידורי, מרי גודווין (לימים מארי שלי) ובעלה לעתיד פרסי ב' שלי. סופה עזה שנמשכה שלושה ימים רצופים מנעה מהם לנפוש בחוץ, ולכן בילו את זמנם בכתיבת סיפורי אימה. אז, עלה במארי שלי הרעיון לכתיבת "פרנקנשטיין", והיא השלימה את הטיוטה הראשונה של הספר במרץ 1817. לורד ביירון עצמו כתב את הפואמה המפורסמת "חשכה" (Darkness) כתוצאה משהייתו זו בשווייץ. ייתכן שהפואמה היוותה השראה ל"שקיעה" של אייזק אסימוב. כמו כן, חברו של ביירון, ג'ון פולידורי, כתב את הסיפור הקצר "הוומפיר" באותם ימים. "הוומפיר" נחשב לסיפור הראשון (והמשפיע ביותר עד ימינו), על סוגת הסיפורת העוסקת בערפדים.
התמורות באטמוספירה בעקבות התפרצות טמבורה, שגרמו לשינוי בגוני השמיים, השפיעו על הצייר ויליאם טרנר. הוא היטיב לתאר זאת גם בשנים לאחר מכן, כגון בציור תעלת צ'יצ'סטר בסאסקס מ-1828. ציורו של קספר דויד פרידריך מ-1817, "שני גברים על שפת הים", אף הוא משקף את גוני השמיים הייחודיים לתקופה.
שיר אודות שנה זו בשם "1816, השנה ללא קיץ" מופיע באלבום Oh Perilous World משנת 2007 של להקת הרוק רספוטינה (Rasputina).
דקה (מטבל)
דקה (בערבית: دقة ) או: דואה היא מטבל מצרי המכיל תערובת של עשבי תיבול, אגוזים (בדרך כלל אגוז לוז) ותבלינים (כגון כמון, כוסברה, קימל, שומשום ופלפל שחור). בדרך כלל נאכלת כחלק ממנה ראשונה - ומשמשת מטבל ללחם או ירקות. שם המטבל נגזר מהמילה הערבית "לכתוש" מכיוון שהתערובת נכתשת לאחר קלייתה לשם קבלת מרקם גרגרי שאינו דומה לאבקה או לממרח אחיד.
TinyMCE
TinyMCE הוא עורך טקסט עשיר מקוון כתוכנת קוד פתוח תחת רישיון LGPL. התוכנה ממירה אלמנטים של HTML לתצוגה ויזואלית, מה שנקרא WYSIWYG.
TinyMCE נועד להשתלב בקלות עם ספריות JavaScript כגון React JavaScript, Vue.js ו-AngularJS כמו כן TinyMCE משולבת במערכות ניהול תוכן כמו וורדפרס וג'ומלה.
תאימות דפדפנים
TinyMCE תואם לרוב הדפדפנים, ביניהם Google Chrome, Mozilla Firefox, Safari, Microsoft Edge, Internet Explorer ו-Opera.
ממשק API
TinyMCE כולל ממשק API מקיף להתממשקות להרחבות חיצוניות.
חסוס גאראי
חסוס גאראי וסינו (בבסקית: Jesus Garai Vecino; בספרדית: Jesús Garay Vecino, 10 בספטמבר 1930 - 10 בפברואר 1995) היה כדורגלן ספרדי-בסקי ששיחק כבלם. גאראי שיחק 10 שנים באתלטיק בילבאו, בין 1950 ל-1960, ולאחר מכן 5 שנים בברצלונה. את הקריירה שלו סיים במאלגה, ובסך הכול הופיע 341 פעמים בליגה הספרדית. כמו כן, ערך גאראי 29 הופעות במדי נבחרת ספרד, אותה ייצג במונדיאל 1962.
בילבאו
גאראי החל את הקריירה המקצועית שלו בארנדיו, קבוצה מעיר הולדתו, בילבאו, ששיחקה אז בליגה השנייה. ב-1950, לאחר שירדה לליגה השלישית, הצטרף לאתלטיק בילבאו, הקבוצה הבכירה בעיר בפרט ובחבל הבסקים בכלל. גאראי הפך באופן מידי לאחד מעמודי התווך של הקבוצה והוא השתתף במשחקיה בעקביות במשך עשור. את הופעת הבכורה במדיה ערך ב-8 באוקטובר, בניצחון 9-4 על סלטה ויגו. ב-17 בדצמבר כבש שער ראשון בליגה הספרדית, בניצחון 4-3 על ברצלונה. הוא פתח בשני משחקי קופה אווה דוארטה, בהם גברה בילבאו על אתלטיקו מדריד וזכתה בתואר. לאחר שבעונתו הראשונה בקבוצה ערך 26 הופעות בליגה, בעונה הבאה פתח בכל 30 משחקי הליגה, והוא עזר לבילבאו להגיע למקום ה-2.
גם בעונת 1952/1953 פתח בכל מחזורי הליגה, אך בילבאו הידרדרה למקום ה-6. בעונה שלאחר מכן סיימה בילבאו פעם נוספת במקום ה-6, וגאראי פתח ב-27 משחקי ליגה וכבש את שערו השני בקריירה, בניצחון 5-1 על ראסינג סנטנדר ב-11 באוקטובר 1953. בגביע הספרדי הודחה הקבוצה ברבע הגמר על ידי ברצלונה. בסוף העונה הוחלף המאמן אנטוניו באריוס בפרדיננד דאוצ'יק הסלובקי.
גאראי נפצע באופן חמור ב-1954 והוא נעדר ממשחק עד פברואר 1955. מיד לאחר החלמתו שב להרכב הקבוצה, והוא פתח בכל משחקיה עד סיום העונה. גאראי זכה עם הקבוצה בגביע הספרדי לאחר שהיא גברה בגמר 1-0 על סביליה. גאראי שותף בכל משחקיה בטורניר בדרכה לזכייה. עונת 1955/1956 הייתה השיא המקצועי של גאראי בבילבאו. הוא זכה עם הקבוצה בדאבל - זכייה הן באליפות הליגה והן בגביע. בליגה פתח ב-27 משחקים והבקיע 3 שערים, כולל צמד ראשון בקריירה, במשחק בו ניצחה קבוצתו 5-0 את לאס פאלמס ב-9 באוקטובר 1955. גאראי פתח בכל משחקי הקבוצה בגביע, בו זכתה לאחר ניצחון 2-1 על אתלטיקו מדריד בגמר.
בעונת 1956/1957 השתתף לראשונה במשחקי גביע אירופה, בו הגיעה בילבאו עד לרבע הגמר, שם הודחה על ידי מנצ'סטר יונייטד האנגלית. גאראי המשיך לפתוח בהרכב בתדירות גבוהה, ובילבאו ירדה בליגה למקום ה-4. מהגביע הספרדי הודחה כבר בסיבוב הראשון, שמינית הגמר, על ידי אספניול. דאוצ'יק הוחלף בבלטסר אלבניס. בעונה הבאה הבקיע גאראי שני שערי ליגה ב-27 משחקים בהם שותף, אך בילבאו הידרדרה פעם נוספת, למקום ה-6. פעם נוספת, פתח בכל משחקי הגביע, עת זכתה בילבאו בתואר, תוך שהיא מדיחה את ברצלונה בחצי הגמר ומנצחת את ריאל מדריד 2-0 בגמר שנערך באצטדיונה הביתי, הסנטיאגו ברנבאו. הייתה זו זכייתו השלישית בגביע עם בילבאו.
בעונת 1958/1959, הפעם עם המאמן מרטים פרנסיסקו הברזילאי, סבל גאראי מפציעה שהגבילה את השתתפותו ל-10 משחקי ליגה בלבד, רובם בסוף העונה. בילבאו השתפרה והגיעה למקום ה-3. מהגביע הודחה על ידי ריאל מדריד בשמינית הגמר. בעונת 1959/1960 שב לשחק כרגיל בהרכבה של בילבאו. הוא פתח ב-29 משחקי ליגה, מבלי להבקיע שער, ועזר לקבוצתו להגיע פעם נוספת למקום ה-3. בסוף העונה פתח בכל משחקיה של בילבאו בגביע. לאחר שבמשחק הראשון של רבע הגמר הפסידה 3-1 לברצלונה, בגומלין הבקיע גאראי שער, בילבאו ניצחה 3-0 והעפילה לחצי הגמר. בחצי הגמר הובסה על ידי ריאל מדריד והודחה מהטורניר. השער מול ברצלונה היה השער האחרון שהבקיע במדי בילבאו. בסך הכול ערך 236 הופעות ליגה במדי אתלטיק בילבאו, בהן כבש 7 פעמים.
ברצלונה ומאלגה
בתום 10 שנים בבילבאו, בקיץ 1960, עבר גאראי לברצלונה, מהבכירות שבכדורגל בספרד, שזכתה בעונה הקודמת באליפות ספרד ושילמה תמורת ההעברה 5.5 מיליון פסטות. הוא השתלב בקבוצתו החדשה במהרה, והוא השתתף בעקביות במשחקיה בליגה ובגביע אירופה. הוא הגיע עם הקבוצה עד לגמר גביע אירופה, כשבדרך לשם הדיחה ברצלונה את ריאל מדריד, לראשונה בתולדותיה, לאחר 5 זכיות רצופות במהדורות הראשונות של המפעל. במשחק הגמר, בו פתח בהרכב, הפסידה ברצלונה 3-2 לבנפיקה. בסך הכול ערך 27 הופעות בליגה ו-8 נוספות בגביע אירופה בעונת 1960/1961.
בעונה הבאה כבש גאראי את שערו הראשון במדי ברצלונה, ב-12 באוקטובר 1961, בניצחון 2-0 על ריאל אוביידו. הוא כבש שער ליגה נוסף באותה עונה, ובסך הכול השתתף ב-15 משחקי ליגה, בה הגיעה הקבוצה למקום השני. גאראי הגיע עם ברצלונה לגמר גביע ערי הירידים, שם הובסה על ידי ולנסיה. בעונת 1962/1963 סבלה הקבוצה מחוסר יציבות, ז'וזפ גונסלבו החליף את לאזלו קובאלה כמאמן הקבוצה באמצע העונה, והיא סיימה את העונה במקום ה-6 בליגה. גאראי הופיע ב-28 משחקי ליגה מבלי להבקיע. בסוף העונה זכתה ברצלונה בגביע הודות לניצחון 3-1 על ריאל סרגוסה בקאמפ נואו, משחק בו פתח גאראי בהרכב.
בעונת 1963/1964 נפצע באופן חמור, ובשל כך שיחק גאראי בשלושה משחקים בלבד. בשני בהם, נגד מורסיה ב-29 בספטמבר 1963, גם הספיק להבקיע שער. בעונה הבאה התאושש מהפציעה והוא השתתף ב-19 משחקי ליגה, ב-4 משחקי גביע ערי הירידים ובמשחק גביע נוסף. גם בעונה זו הציגה ברצלונה יכולת דלה באופן יחסי, החליפה מאמן במהלך העונה וסיימה במקום ה-6 בלבד. גאראי עזב את ברצלונה בקיץ 1965 והצטרף למאלגה. הוא שיחק שם במשך עונה אחת. גאראי השתתף ב-16 משחקי ליגה, ומאלגה סיימה במקום ה-13, בעקבותיו השתתפה בפלייאוף על המקום בליגה הראשונה. גאראי פתח בשני משחקי הפלייאוף מול גרנדה, שגברה על מאלגה ועלתה לליגה הראשונה במקומה. היו אלה משחקיו האחרונים של גאראי, שפרש לאחר מכן, בגיל 35.
נבחרת ספרד
גאראי ערך את הופעת הבכורה במדי נבחרת ספרד במשחק ידידות מול ב-19 במרץ 1953, שהסתיים בניצחון 3-1 לספרד. הוא החל לקחת חלק פעיל במשחקי הנבחרת במהלך מוקדמות מונדיאל 1958. הוא הבקיע את שערו היחיד במדי הנבחרת הספרדית ב-30 בינואר 1957, במשחק ידידות מול בו ניצחה ספרד 5-1. ספרד לא הצליחה להעפיל למונדיאל 1958 לאחר שסיימה במקום השני בביתה, אחרי. גאראי פתח בשני משחקי שמינית גמר מוקדמות יורו 1960 מול. ספרד ניצחה ועלתה לרבע הגמר, אך סירבה לשחק מול על אדמתה ובשל כך הודחה טכנית. גאראי אמנם לא השתתף באף משחק במוקדמות מונדיאל 1962, אך הוא נכלל בסגל הנבחרת לטורניר הגמר, והוא ערך הופעה אחת בשלב הבתים, בהפסד 1-0 ל. היה זה משחקו ה-29 והאחרון במדי הנבחרת.
גאראי נפטר בבילבאו ב-10 בפברואר 1995.
זמפלנגארד
זמפלנגארד (בהונגרית: Zemplénagárd, ידוע גם כאגארד) הוא כפר במחוז בורשוד-אבאוי-זמפלן שבצפון מזרח הונגריה, בסמוך לנקודת המפגש של גבולות הונגריה, סלובקיה ואוקראינה, על הגדה הימנית של נהר טיסה. הכפר נמצא 33 ק"מ מקישווארדה, 52 ק"מ משארושפטק ו-45 ק"מ משאטוראליאויהיי.
בגלל המרחק מהבירה והערים הגדולות, מצבו הכלכלי של זמפלנארד קשה מאוד. כמו כפרים רבים באירופה גם אוכלוסיית זמפלנגארד נמצאת בירידה כבר שנים רבות מ-977 תושבים בשנת 1990 עד 743 תושבים בשנת 2018.
יהודי זמפלנגארד
יהודים היו בזמפלנגארד עוד בתחילת המאה ה-19. במקום היו בית כנסת, בית עלמין ומקווה, והיה שוחט ששימש גם כמלמד.
בקיץ 1944, ריכזו הנאצים והשוטרים ההונגרים את היהודים בבניין בית הספר בכפר, והעבירו אותם לגטו בשאטוראליאויהיי. ומשם שולחו היהודים למחנה ההשמדה אושוויץ.
אחרי המלחמה שבו לזמפלנאגארד שמונה יהודים והם מצאו את בניין בית הכנסת ואת המקווה הרוסים. תוך זמן קצר עזבו את העיירה, רק זוג יהודי אחד נותר במקום.
תותית
תותית (באנגלית: Strawberry Shortcake) היא דמות מצוירת אמריקנית בזיכיון בבעלות חברת כרטיסי הברכה American Greetings. במקור נעשה שימוש בדמות לכרטיסי ברכה ולאחר מכן לבובות, כרזות ומוצרים. כמו כן, נוצרו צעצועי דמויות של החברים והחברות של תותית. בהמשך יצאו גם מספר סדרות טלוויזיה וסרטים על תותית וחבריה.
איינדהובן נגד השעון קבוצתי
איינדהובן נגד השעון קבוצתי (Team time trail Eindnovhen) הוא מרוץ אופניים חד-יומי שהתקיים במשך שלוש שנים כחלק מסבב הפרו טור הנערך באיינדהובן שבהולנד בחודש יוני. המרוץ הראשון נערך ב-2005 והאחרון ב-2007.
בתחרות משתתפות 22 קבוצות (20 קבוצות פרו טור ועוד שתי קבוצות שהוזמנו על ידי מארגני התחרות).